
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea repartizării unor sume  din Fondul de rezervă bugetară la dispoziţia 
Consiliului Local, prevăzut în bugetul local al Municipiului Focşani pe anul 2015  
        Consiliul local al Muncipiului Focşani, judeţul Vrancea , întrunit în şedinţă ordinară,

       -analizând proiectul de hotărâre iniţiat de de Primarul Municipiului Focşani, prin care se propune aprobarea repartizării unor sume din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2015, raportul întocmit de Direcţia economică înregistrat la nr. 28398/21.05.2015; 
     - văzând avizul favorabil al Comisiei de buget şi administraţie publică;
     - având în vedere nota de fundamentare nr. 28454/21.05.2015 întocmită de Serviciul investiţii, administrarea fondului locativ;
     - în conformitate cu prevederile art. 36 din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

             Art. 1 Se aprobă repartizarea sumei de 563,00 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2015, după cum urmează:

· 243,00 mii lei la capitolul bugetar „Învăţământ” (65.02), detaliată pe instituţii astfel:

·  240,00 mii lei – subcapitolul bugetar „ Învăţământ secundar superior” (65.02.04.02), articolul bugetar „Reparații curente” (20.02) -  Colegiul Național „Unirea” Focșani,
·    3,00 mii lei - subcapitolul bugetar „ Învăţământ secundar superior” (65.02.04.02), articolul bugetar „Alte cheltuieli cu bunuri și servicii” (20.30.30) -  Colegiul Tehnic „Edmond Nicolau” Focșani,

· 320,00 mii lei în bugetul propriu al Primăriei Municipiului Focșani, detaliat astfel:

·   20,00 mii lei la capitolul bugetar ”Cultură, recreere și religie” (67.02), subcapitolul bugetar ”Întreținere grădini publice, parcuri, zone verzi” (67.02.05.03), articol bugetar ”Alte active fixe” (71.01.30) pentru documentație D.A.L.I. scuar zona Colegiul Național ”Al.I.Cuza”

· 300,00 mii lei la capitolul bugetar ”Transporturi” (84.02), subcapitolul bugetar ”Străzi” (84.02.03.03), articol bugetar ”Construcții” (71.01.01) pentru următoarele obiective de investiții:

          _  200,00 mii lei  ”Amenajare trotuare și ridicări la cotă pe sectorul de drum cuprins între str.Cuza Vodă de la intersecția cu DN2 la intrarea în municipiu și până la intersecția cu str. Mărășești, str. Mărășești și pasajul peste calea ferată 500”
              _  100,00 mii lei ”Refacere infrastructură str. Panduri Cartier Bahne”.
             Art. 2 Direcţia economică prin Serviciul buget contabilitate este autorizată să introducă modificările corespunzatoare în structura bugetului local al Municipiului Focşani pe anul 2015.

             Art. 3 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Serviciul investiţii, administrarea fondului locativ, Colegiul Tehnic ”Edmond Nicolau” Focșani și Colegiul Național „Unirea” Focșani. 
  PREŞEDINTE DE ŞEDINŢĂ,
       Balaban Elena Luminița

                                                                          CONTRASEMNEAZĂ:

                                                                                        SECRETARUL MUNICIPIULUI 
                                                                                                        FOCŞANI

                                                                                             Eduard Marian Corhană
Municipiul Focşani, 28 mai 2015                                                     

